Ioanna Andrews
Ioanna, vulgo Jean Andrews (Kingsville in urbe Texiae anno 1923 nata; mortua die 7 Ianuarii 2010) fuit conchologista et capsicologista. Alumna fuit trium studiorum Texanorum, videlicet universitatis Texanae Austinopoli, universitatis agronomicae et mechanicae in urbe nativa et universitatis Texiae Septentrionalis Denton in urbe. Collectum conchyliorum, per quinquaginta annos congessum, maxima parte ad museum memoriale Texanum anno 2003 dono dedit. Capsicorum iam amatrix, praesertim ab anno fere 1990 de origine et cultu horum fructuum inquirebat. De eis librum perutilem Peppers: the domesticated capsicums scripsit suoque penicillo illustravit.